
ΑΠΟΣΠΑΣΜΑ                        
Από το πρακτικό της με αριθ. 13ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 128/2024
Στην Λευκάδα σήμερα  στις 10 του μηνός Απριλίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ.: 7052/5.4. 2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	Βεργίνης Ξενοφών, Δήμαρχος, Πρόεδρος Δ.Ε.

	Αρματάς Γεράσιμος

	Βεργίνης Σπυρίδων 

	Μαργέλη Μαρία (αναπλ.)

	5
	Κωνσταντινίδη Σεβαστή

	Καλός Χαράλαμπος
	6
	

	7
	Σέρβος Κωνσταντίνος (αναπλ.)
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Καλός Χαράλαμπος, αποχώρησε πριν την συζήτηση του 9ου θέματος της Η.Δ.

Ο κ. Σέρβος Κωνσταντίνος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, αποχώρησε πριν την συζήτηση του 10ου θέματος της Η.Δ.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 3ο: Απόφαση Δ.Ε. για άσκηση ή μη ανακοπής κατά της υπ’ αριθμ. 9/2024 διαταγής πληρωμής του Ειρηνοδικείου Λευκάδας.

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον  δικηγόρο του Δήμου, κ. Δημήτριο Μασούρα, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:
«Με την αναφερόμενη ανωτέρω διαταγή πληρωμής, η αντίδικος εταιρεία «Λάζαρη - Κατωπόδης Ο.Ε.», με έδρα τη Λευκάδα, εκθέτει ότι παρείχε υπηρεσίες συντήρησης ηλεκτρολογικών υλικών, κατόπιν απευθείας ανάθεσης, δυνάμει προφορικής σύμβασης. Προσκομίζεται σχετικό τιμολόγιο (αρ. 39/27.12.2023) συνολικού ποσού 10.998 ευρώ, περιλαμβανομένου του ΦΠΑ, το οποίο φέρει επί του σώματός του βεβαίωση ότι οι σχετικές εργασίες παρασχέθηκαν, με στρογγυλή σφραγίδα και υπογραφή του τότε Δημάρχου Λευκάδας, ο οποίος με τον τρόπο αυτό αναγνώρισε τη σχετική οφειλή. 

Παρά την προφορικότητα της ανάθεσης, τα δικαστήρια συχνά κάνουν δεκτούς τους σχετικούς ισχυρισμούς των ιδιωτών, ιδίως στη συγκεκριμένη περίπτωση που η οφειλή έχει αναγνωριστεί. Επομένως, τυχόν εμπλοκή σε δικαστικές διαδικασίες ενδέχεται να επιβαρύνει το Δήμο με περαιτέρω τόκους, δικαστικά έξοδα κλπ.

Με δεδομένο ότι η διαταγή πληρωμής επιδόθηκε στις 21/3/2024, η προθεσμία για άσκηση ανακοπής συμπληρώνεται την 12/4/2024. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δ.Ε. να μην ασκηθεί ανακοπή κατά της συγκεκριμένης διαταγής πληρωμής.» 

        Ακολούθησε συζήτηση και τοποθετήσεις των μελών της Επιτροπής.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

Να μην ασκηθεί ανακοπή κατά της  υπ’ αριθμ. 9/2024 διαταγής πληρωμής του Ειρηνοδικείου Λευκάδας.

Η απόφαση αυτή πήρε αύξοντα αριθμό: 128/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

